ตลท.จับ GL-W4 เข้าเกณฑ์ Cash Balance ยาวถึง 29 ธ.ค.นี้
ตลท.จับ GL-W4 เข้าเกณฑ์ Cash Balance เริ่ม 20 พ.ย.-29 ธ.ค. 60 ขณะเดียวกันได้ขยายเวลา ASAP, ECF, ECF-W2 และ ECF-W3 ยาวถึง 8 ธ.ค.60
20 พ.ย. 2560

ตลาดหลักทรัพย์แห่งประเทศไทย (ตลท.) ประกาศหลักทรัพย์ที่เข้าข่ายมาตรการกำกับการซื้อขาย ระดับ 1 : Cash Balance ดังนี้ ใบสำคัญแสดงสิทธิในการจองซื้อหุ้นสามัญ ของบริษัท กรุ๊ปลีส จำกัด (มหาชน) ครั้งที่ 4 หรือ GL-W4 โดยให้มีผลตั้งแต่วันที่ 20 พ.ย. 2560 สิ้นสุดวันที่ 29 ธ.ค. 2560
ขณะที่ขยายช่วงดำเนินการ บริษัท ซินเนอร์เจติค ออโต้ เพอร์ฟอร์มานซ์ จำกัด (มหาชน) หรือ ASAP และบริษัท อีสต์โคสท์เฟอร์นิเทค จำกัด (มหาชน) หรือ ECF
พร้อมด้วยใบสำคัญแสดงสิทธิในการจองซื้อหุ้นสามัญ ของบริษัท อีสต์โคสท์เฟอร์นิเทค จำกัด (มหาชน) ครั้งที่ 2 หรือ ECF-W2 รวมทั้งใบสำคัญแสดงสิทธิในการจองซื้อหุ้นสามัญ ของบริษัท อีสต์โคสท์เฟอร์นิเทค จำกัด (มหาชน) ครั้งที่ 3 หรือ ECF-W3 โดยให้มีผลตั้งแต่วันที่ 20 พ.ย. 2560 สิ้นสุดวันที่ 8 ธ.ค. 2560